Selvkørende havevandere er en samlet betegnelse for flere typer af automatisk vanding, der kan tilkobles din haveslange. Det kan for eksempel være en sprinkler eller et drypvandingssystem som Micro-Drip-systemet fra Gardena. En sprinkler eller såkaldt vippevander sprøjter vandet opad og udad, og placeres midt i bedet eller på plænen, hvorimod et drypvandingssystem lægges langs planternes rødder. Du kan vælge yderligere at tilkoble en vandingscomputer til din vandhane, som giver mulighed for at indstille vanding i automatiske cyklusser.